Kremenný diorit

Kremenný diorit je intruzívna vyvretá hornina felzického až intermediárneho zloženia. Je to hornina ležiaca na rozhraní medzi granitoidmi a dioritom.

Hornina býva často synonymne označovaná ako tonalitwww.geologie.estranky.cz - Přehled názvů hornin (Online) prístup: 12.4.2009, ten sa však odlišuje vyšším obsahom kremeňa (20 - 60 %).

 Minerálne zloženie 

Najvýznamnejšími minerálmi kremenných dioritov sú plagioklasy (oligoklas, andezín), ďalej kremeň, amfibol a biotitVeľký, J., 1979: Encyklopédia Slovenska III. zväzok K - M. Veda, Bratislava, s. 232. Priemerný obsah kyslých plagioklasov je 45 - 50%, kremeňa v rozmedzí 5 - 20 %. Vedľajšími minerálmi sú ortoklas (zväčša menej ako 10%), biotit, prípadne amfibol. Pyroxény sa v nich nachádzajú iba zriedkavo. Akcesorickými minerálmi sú najčastejšie apatit, zirkón a ortit. Makroskopicky sa podobajú ostatným granitoidom, hlavne granodioritom a dioritom.

Sú to faneritické (zrnité) horniny. Ich farba je závislá od obsahu tmavých minerálov, sú prevažne sivé.
náhľad|vpravo|Kremenný diorit v diagrame QAPF

 Výskyt 
Na Slovensku
V Západných Karpatoch sa kremenné diority vyskytujú pomerne často, sprevádzajú hercýnske granitoidné masívy. Vyskytujú sa v jadrových pohoriach. Nájsť ich možno v tatriku Malých Karpát, Tribeča, Vysokých a Nízkych Tatrier. Nachádzajú sa i vo veporiku (Veporské vrchy) a gemeriku (Volovské vrchy)http://www.mineraly.sk (Online) prístup: 12.4.2009.

 Použitie 

Použitie je podobné ako u granodioritov.

 Referencie 

 Iné projekty 

Kategória:Vyvreté horniny

ja:閃緑岩#石英閃緑岩